ఎల్.పి.జై

లక్ష్మీదాస్ పురుషోత్తమదాస్ జై (1902 ఏప్రిల్ 1 - 1968 జనవరి 29) ప్రపంచ యుద్ధాల మధ్య కాలంలో ఆడిన భారత క్రికెట్‌ క్రీడాకారుడు. 

జై బొంబాయిలో గుజరాతీ కుటుంబంలో జన్మించాడు.   అతను చక్కటి కుడిచేతి స్ట్రోక్ ప్లేయర్. అతని అత్యుత్తమ ఇన్నింగ్స్‌లు చాలా వరకు బాంబే క్వాడ్రాంగులర్‌ పోటీల్లో వచ్చాయి. అతను మొట్టమొదటి రంజీ ట్రోఫీ ఛాంపియన్‌షిప్‌లో బాంబేకి సారథ్యం వహించాడు.

భారతీయ రాజకీయ నాయకులను జైల్లో పెట్టడాన్ని నిరసిస్తూ హిందూ జింఖానా  వ్యతిరేకత తెలియజేసిన కారణంగా, జైతో పాటు విజయ్ మర్చంట్, చంపక్ మెహతా 1932లో ఇంగ్లండ్‌లో పర్యటించే భారత జట్టు ఎంపికల సమయంలో ట్రయల్ మ్యాచ్‌లకు అందుబాటులో లేరు  ఈ పర్యటనలో భారతదేశపు మొట్టమొదటి టెస్ట్ మ్యాచ్ కూడా ఉంది. భారత్‌లో జరిగిన తొట్టతొలి టెస్టే అతని ఏకైక టెస్టు. అతను 1936లో ఇంగ్లాండ్‌లో పర్యటించాడు గానీ వేలు విరగడంతో ఎక్కువగా ఆడలేదు. 

అతను 1950లలో సెలెక్టర్‌గా ఉన్నాడు. వెస్టిండీస్‌తో 1958/59 సిరీస్‌లో జరిగిన వివాదం కారణంగా రాజీనామా చేసాడు. ప్రతి సీజన్‌లో రంజీ ట్రోఫీలో వేగవంతమైన సెంచరీ సాధించిన ట్రోఫీకి అతని పేరు పెట్టారు.

కెరీర్ 
జై ఇంపీరియల్ బ్యాంక్ ఆఫ్ ఇండియాలో, ఆ తర్వాత స్టేట్ బ్యాంక్ ఆఫ్ ఇండియాలో ఉద్యోగం చేసాడు. స్టాంపుల సేకరణలో అతనికున్న అభిరుచిని పెంపొందించడానికి ఇది సహాయపడింది. అతను ప్రతిరోజు బ్యాంకుకు వచ్చే ప్రతి స్టాంప్ కవరును "రక్షించగల" స్థానంలో ఉన్నందున అతను ఒక ప్రముఖ ఫిలాటెలిస్ట్ అయ్యాడు. అతను బ్రిటిష్ ఎంపైర్ స్టాంపులలో ప్రత్యేకత సాధించాడు.

జై 1968 జనవరి 29 న బొంబాయిలో గుండెపోటుతో మరణించాడు.

మూలాలు 

ముంబై క్రికెట్ క్రీడాకారులు
1968 మరణాలు
1902 జననాలు
భారతీయ క్రికెట్ క్రీడాకారులు
Articles with hAudio microformats